ગરોળીનું પણ એવું જ છે અને ઉંદરથી ભાગનારી મહિલાઓનો પણ તોટો નથી. આવા સમયે વાત જો સાપ, નાગ અને મગરની આવી જાય તો શું થાય એની કલ્પના આસાનીથી થઈ શકે; પણ આ કલ્પના જૂનાગઢની ગિરનાર સોસાયટીમાં રહેતી ત્રીસ વર્ષની કલ્પના જોષીના કિસ્સામાં લાગુ નથી પડતી. કલ્પનાએ છેલ્લાં તેર વર્ષમાં ૨૫૦૦થી વધુ સાપ અને નાગ પકડ્યા છે તો સિટીમાં ઘૂસી ગયેલા આઠ મગરને પણ તેણે પોતાના તાબે કર્યા છે. રવિવારે કલ્પનાએ પોતાની લાઇફનો ૨૫૦૧મો સાપ પકડ્યો. તે કહે છે, ‘આપણે આ બધાં પ્રાણી-પશુથી ખોટાં ડરીએ છીએ. હકીકતમાં તો એ સૌ આપણાથી ડરતા હોય છે અને બચાવમાં એ ડંખ મારે કે બટકું ભરે છે, બાકી એ સૌને તો માણસનો સ્વાદ પણ ભાવતો નથી હોતો.’